Z:gnu-www-ja-copyright-and-globalization--92ed4b-For instance, let's look at e-/ro

De exemplu, să ne uităm la e-cărți. Se face enorm de multă reclamă e-cărților; n-ai cum să o eviți. Am zburat cu avionul în Brazilia și în revista oferită era un articol care spunea că va dura poate 10 sau 20 de ani până când vom trece cu toții la e-cărți. Evident, acest tip de campanie vine de la cineva care o plătește. De ce fac ei asta? Cred că știu. Motivul este că e-cărțile sunt o ocazie de a răpi câteva din libertățile reziduale pe care cititorii de cărți tipărite le-au avut dintotdeauna și încă le mai au &mdash; libertatea, de pildă, de a-i împrumuta o carte prietenului tău sau de a o împrumuta de la bilioteca publică sau de a o vinde unui anticar sau de a cumpăra o carte în mod anonim, fără a lăsa o înregistrare în baza de date despre cine a cumpărat acea carte. Și poate chiar dreptul de a o citi a doua oară.